
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 15125/2/25.7.94 (1) 

Μεταβίβαση της αρμοδιότητας να υπογράφουν «Με 
εντολή Υπουργού» στον Γενικό Γραμματέα του Υπουρ¬ 
γείου Τύπου και Μέσων Μαζικής Ενημέρωσης, στον 
Πρόεδρο του Εθνικού Συμβουλίου Ραδιοτηλεόρασης, 
στο Γενικό Διευθυντή και στους Προϊσταμένους των 
Οργανικών μονάδων (Δ/νσεων, Τμημάτων, αυτοτελών 
Γραφείων) των Υπηρεσιών του Υπουργείου Τύπου και 
Μέσων Μαζικής Ενημέρωσης. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1. Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α). 

2. Του Π.Δ. 181 /94 (ΦΕΚ 116/Α) «Συγκρότηση της Γ ε¬ 
νικής Γραμματείας Τύπου και Πληροφοριών» σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του». 

3. Του Π.Δ. 258/93 (ΦΕΚ 112/Α) «Οργανισμός της Γ ε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης, όπως τροποιποιήθηκε 
με το Π. Δ. 171/94 «Τροποποίηση του Οργανισμού της Γ ε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης» (ΦΕΚ 108/Α). 

4. Του άρθρου 28 του Ν. 1941/91 (ΦΕΚ 41/Α) «Τροπο¬ 
ποίηση διατάξεων του Ποινικού Κώδικα, του Κώδικα Ποινι¬ 
κής Δικονομίας και άλλες διατάξεις». 

5. Την ΠΥΣ 83/22.7.1992 «Τροποποίηση της ΠΥΣ 
103/91 «Αρμοδιότητες Γενικών Γραμματέων σε θέματα 
κατάστασης προσωπικού». 

6. Του άρθρου 27 του Ν. 2081/92 (ΦΕΚ 154/Α) με το 
οποίο προστέθηκε άρθρο 29Α του Ν. 1558/85 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του Κρατικού Προϋπολογισμού. 

7. Την ανάγκη διασφάλισης της εύρυθμης λειτουργίας 
των υπηρεσιών του Υπουργείου Τύπου και Μέσων Μαζι¬ 
κής Ενημέρωσης, καθώς και της ταχείας διεκπεραιώσεως 
των υποθέσεων που ανήκουν στην αρμοδιότητά της, απο¬ 
φασίζουμε: 

Μεταβιβάζουμε στο Γ ενικό Γ ραμματέα του Υπουργείου 
Τύπου και Μέσων Μαζικής Ενημέρωσης, στον Πρόεδρο 
του Εθνικού Συμβουλίου Ραδιοτηλεόρασης στο Γενικό 
Διευθυντή και στους Προϊσταμένους των Οργανικών Μο¬ 
νάδων (Διευθύνσεων, Τμημάτων, αυτοτελών Γραφείων) 
των Υπηρεσιών του Υπουργείου Τύπου και Μέσων Μαζι¬ 
κής Ενημέρωσης, την εξουσία να υπογράφουν «Με εντολή 


Υπουργού» τα παρακάτω θέματα: 

Αρθρο 1 

Στο Γ ενικό Γ ραμματέα 

1. Την τοποθέτηση των Προϊσταμένων όλων των Δ/ 
νσεων, των Τ μημάτων και των αυτοτελών Γ ραφείων του 
Υπουργείου Τύπου και Μέσων Μαζικής Ενημέρωσης. 

2. Τις πειθαρχικές αποφάσεις και τις λοιπές πράξεις 
πειθαρχικής διαδικασίας, εφόσον επιλαμβάνεται ως πει¬ 
θαρχικός προϊστάμενος σύμφωνα με τις διατάξεις του 
Π.Δ. 611/77. 

3. Την άδεια για την αποστολή οποιουδήποτε προσώ¬ 
που στο εξωτερικό για υπηρεσιακούς λόγους. 

4. Την τοποθέτηση ή απόσπαση των υπαλλήλων σε Γ ρα¬ 
φεία Τύπου Εσωτερικού και Εξωτερικού. 

5. Την σύσταση - συγκρότηση των συλλογικών οργάνων 
του Υπουργείου Τύπου και Μέσων Μαζικής Ενημέρω¬ 
σης. 

6. Τις επαγγελματικές διευκολύνσεις των ξένων αντα¬ 
ποκριτών. 

7. Τα ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης όλων των υπαλλήλων με 
οποιαδήποτε σχέση εργασίας. 

8. Τις προτάσεις καθιέρωσης υπηρωριακής εργασίας 
για τους μονίμους και με σύμβαση Ιδιωτικού Δικαίου υπαλ¬ 
λήλους του Υπουργείου Τύπου και Μέσων Μαζικής Ενη¬ 
μέρωσης. 

9. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δ.Σ., προκηρύ¬ 
ξεις δημοσίων διαγωνισμών, πρόχειρων ή με απ’ ευθείας 
ανάθεση, αποφάσεις κατακύρωσης αποτελεσμάτων δια¬ 
γωνισμών και συμβάσεων καθώς και κάθε σχετική με το 
θέμα απόφαση για δαπάνη από του ποσού των 
20.000.001 μέχρι του ποσού των 50.000.000 δρχ. 

10. Τα θέματα του Αθηναϊκού Πρακτορείου Ειδή¬ 
σεων. 

11. Τη δανειοδότηση του Επαρχιακού Τύπου. 

12. Την επιχορήγηση των πόσης φύσεως εντύπων, 
Πρακτορείων Ειδήσεων, δημοσιογραφικών και λοιπών ορ¬ 
γανώσεων καθώς και Διεθνών Οργανισμών. 

13. Τη θεώρηση των επαγγελματικών ταυτοτήτων των 
δημοσιογράφων. 

14. Τις τροποποιήσεις του Προγράμματος δημοσίων 
επενδύσεων. 

15. Την κατάρτιση ενιαίου προγράμματος προμηθειών ή 
προτάσεις για χορήγηση εξουσιοδοτήσεων. 

16. Τις προτάσεις εγγραφής πιστώσεων από το αποθε- 
ματικό. 

17. Την επιχορήγηση προς την ΕΡΤ - Α.Ε. 

18. Τη διαδικασία διορισμού του με οποιαδήποτε σχέση 
προσωπικού. 

19. Τη θέση υπαλλήλων σε κατάσταση αργίας ή διαθε¬ 
σιμότητας. 

20. Τη χορήγηση των κανονικών αδειών των Προϊσταμέ¬ 
νων των Διευθύνσεων και των αυτοτελών γραφείων, των 
Διευθύνσεων Υπηρεσιών Εξωτερικού, Δημοσίων Σχέ¬ 
σεων, Πληροφόρησης και Αναλύσεων και Τεκμηρίωσης 
καθώς και των Περιφερειακών Υπηρεσιών. 

Αρθρο 2 

Στον Πρόεδρο του Εθνικού Συμβουλίου Ραδιοτηλεόρα¬ 
σης ή στον νόμιμο αναπληρωτή του. 

1. Την υπηρεσιακή κατάσταση του υπηρετούντος με 
οποιαδήποτε σχέση προσωπικού που είναι τοποθετημένο 
ή αποσπασμένο στο Εθνικό Συμβούλιο Ραδιοτηλεόρα¬ 
σης. 

2. Αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων, δημόσιους δια¬ 
γωνισμούς πρόχειρους ή με απ’ ευθείας ανάθεση, αποφά¬ 
σεις κατακύρωσης αποτελεσμάτων διαγωνισμών και συμ¬ 
βάσεις, αυξομείωση πιστώσεων προϋπολογισμού, εγ¬ 
γραφή πιστώσεων από το αποθεματικό μέσω Υπουργείου 
Οικονομικών, καθώς και κάθε δαπάνη που αφορά το 
Εθνικό Συμβούλιο Ραδιοτηλεόρασης μέχρι του ποσού του 
ενός εκατομμυρίου (1.000.000) δρχ. 

3. Την έγκριση της μετακίνησης των μελών του Εθνικού 
Συμβουλίου Ραδιοτηλεόρασης. 

Αρθρο 3 

Στο Γενικό Διευθυντή 

1. Τη μέριμνα για την εύρυθμη και αποδοτική λειτουργία 
των Διευθύνσεων Εποπτείας Μέσων Μαζικής Ενημέρω¬ 
σης, Διοίκησης, Οικονομικών Υπηρεσιών, Πληροφορικής 
και Τεχνικής Υποστήριξης. 

2. Τα θέματα διοικητικής και οικονομικής φύσεως των 
Δ/νσεων Υπηρεσιών Εξωτερικού, Δημοσίων Σχέσεων, 
Πληροφόρησης, και Αναλύσεων και Τεκμηρίωσης. 

3. Τη χορήγηση κανονικών αδειών των Προϊσταμένων 
των Δ/νσεων των Τμημάτων και των αυτοτελών γραφείων, 
που αναφέρονται στην περίπτωση 1 του άρθρου αυτού. 

4. Την κύρωση πινάκων προακτέων. 

5. Την τρέχουσα αλληλογραφία με τα κάθε είδους νο¬ 
μικά πρόσωπα που εποπτεύονται ή εξαρτώνται ή συνδέο¬ 
νται με οποιοδήποτε τρόπο με το Υπουργείο Τύπου και 
Μέσων Μαζικής Ενημέρωσης για θέματά τους, πλην αυ¬ 
τής που αφορά θέματα χάραξης Κυβερνητικής Πολιτικής, 
αρμοδιότητα που ασκείται από τον Γ ενικό Γ ραμματέα. 

6. Κύρωση πινάκων επιτυχίας προσωπικού που καταρτί¬ 
σθηκαν με την διαδικασία της επιλογής και εκδίκαση εν¬ 
στάσεων κατά των πινάκων .αυτών. 

7. Έγγραφα που απευθύνονται στο Συμβούλιο της Επι¬ 
κράτειας και τα τακτικά διοικητικά δικαστήρια μετά από αί¬ 
τηση ακυρώσεως, προσφυγές ή άλλα ένδικα μέσα ή βοη¬ 
θήματα των υπαλλήλων του Υπουργείου Τύπου και Μέ- 
σεων Μαζικής Ενημέρωσης ή από αγωγές αποζημίωσης 
που εγείρονται από υπαλλήλους του Υπουργείου, εν ενερ- 
γεία ή μη. 

8. Πειθαρχικές αποφάσεις και άλλες πράξεις της πει¬ 
θαρχικής διαδικασίας εφ’ όσον επιλαμβάνεται ως πειθαρ¬ 
χικός προϊστάμενος σύμφωνα με τις διατάξεις του Π.Δ. 
611/77. 

9. Αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων, προκηρύξεις τα¬ 
κτικών δημοσίων διαγωνισμών, προχείρων ή με απευθεία 
ανάθεση, αποφάσεις κατακύρωσης αποτελεσμάτων δια¬ 
γωνισμών και συμβάσεων, αυξομείωση πιστώσεων προϋ¬ 
πολογισμού, μεταφορά πιστώσεων, εντολές πληρωμής 


προς υπόλογους ΧΕΠ, αποφάσεις αναλήψεων πιστώ¬ 
σεων, εγγραφή πιστώσεων από το αποθεματικό μέσω 
Υπουργείου Οικονομικών, καθώς και κάθε σχετική με το 
θέμα απόφαση για δαπάνη από του ποσού των δρχ. 
5.000.001, μέχρι του ποσού των 20.000.000 δρχ. 

10. Αποφάσεις ορισμού υπολόγων χρηματικών ενταλ¬ 
μάτων προπληρωμής από του ποσού των δρχ. 5.000.001 
μέχρι του ποσού των 20.000.000 δρχ. 

11. Παραπομπή υποθέσεων στη Δευτεροβάθμια Επι¬ 
τροπή Ελέγχου θεαμάτων και Ακροαμάτων. 

12. Καταγγελία συμβάσεων εργασίας καθώς και διαπι- 
στωτικές πράξεις λύσης της υπαλληλικής σχέσης, με 
οποιαδήποτε μορφή του προσωπικού με σχέση εργασίας 
Ιδιωτικού Δικαίου αορίστου χρόνου, ή με θητεία ή εκτά¬ 
κτων ή με μίσθωση έργου του Υπουργείου Τύπου και Μέ¬ 
σων Μαζικής Ενημέρωσης. 

13. Έγγραφα που αναφέρονται στο συντονισμό όλων 
των ενεργειών των υπηρεσιακών μονάδων του Υπουρ¬ 
γείου για θέματα ΠΣΕΑ καθώς και κάθε άλλη σχετική 
ενέργεια που αναφέρεται στα θέματα αυτά. 

14. Τη βεβαίωση ανελλιπούς εργασίας και υπερωριακής 
απασχόλησης υπαλλήλων με σχέση εργασίας Ιδιωτικού Δι¬ 
καίου που προΐστανται Διευθύνσεων. 

15. Εντολές μετακίνησης του Προέδρου του Εθνικού 
Συμβουλίου Ραδιοτηλεόρασης. 

Αρθρο 4 

Στους καθ’ ύλην Προϊσταμένους των Διευθύνσεων ή 
τους νόμιμους Αναπληρωτές τους: 

1. Τα προπαρασκευαστικά, υπομνηστικά και γενικότερα 
όλα τα διαδικαστικά έγγραφα οιουδήποτε περιεχομένου 
περιλαμβανομένων και εκείνων με τα οποία ζητούνται ή 
παρέχονται πληροφορίες ή ανακοινώνονται πράξεις της 
Διοίκησης. 

2. Αλληλογραφία με φορείς του δημόσιου τομέα για 
τρέχοντα υπηρεσιακά θέματα. 

3. Έγγραφα με τα οποία ανακοινώνονται ή κοινοποιού¬ 
νται στους ενδιαφερομένους ή εκτελούνται Προεδριακά 
Διατάγματα, καθώς και λοιπές αποφάσεις ή αποφάσεις 
συλλογικών οργάνων. 

4. Έγγραφα και κάθε πράξη που αφορά σε θέματα για 
τα οποία έχει δοθεί κατ’ αρχήν έγκριση του Γ ενικού Γ ραμ¬ 
ματέα. 

5. Αποστολή τηλεγραφημάτων εσωτερικού και εξωτερι¬ 
κού πληροφοριακού και προπαρασκευαστικού περιεχομέ¬ 
νου. 

6. Ερωτήματα στο Νομικό Σύμβουλο του Κράτους, τους 
Παρέδρους και τους δικαστικούς αντιπροσώπους. 

7. Έκδοση εγκυκλίων για θέματα αρμοδιότητάς τους. 

8. Έγκριση χορήγησης αντιγράφων από το τηρούμενο 
στη Διεύθυνση αρχείο, πράξεις για τη θέση εγγράφων στο 
αρχείο για θέματα αρμοδιότητας περισσοτέρων Τμημά¬ 
των, καθώς και έγκριση χορήγησης αντιγράφων των εγ¬ 
γράφων αυτών, συμπεριλαμβανομένης και της έγκρισης 
γνωστοποίησης διοικητικών εγγράφων κατά το άρθρο 16 
του Ν. 1599/86. 

9. Έκδοση διαταγών για τη διενέργεια διοικητικών ανα¬ 
κρίσεων ή διαχειριστικού ελέγχου επί παντός υπευθύνου, 
καθώς και έκδοση καταλογιστικών πράξεων γενικά. 

10. Έγγραφα και κάθε διοικητική πράξη και ενέργεια 
που αφορά σε θέματα της αρμοδιότητάς των, όπως αυτές 
περιγράφονται, για κάθε Διεύθυνση, από τον ισχύοντα ορ¬ 
γανισμό του Υπουργείου Τύπου και Μέσων Μαζικής Ενη¬ 
μέρωσης για τα οποία έχουν δοθεί κατ' αρχήν γενικές κα¬ 
τευθύνσεις και οδηγίες από τον Γενικό Γραμματέα ή 

έχουν την έγκρισή του μετά από εισήγηση του καθ’ ύλην 
αρμοδίου Προϊσταμένου. 

Αρθρο 5 

Στον Προϊστάμενο της Διεύθυνσης Διοίκησης ή το νό¬ 
μιμο Αναπληρωτή του, πέρα από τα αναφερόμενα στο άρ¬ 
θρο 3: 

1. Έκδοση αποφάσεων τοποθέτησης, κατάταξης όλου 
του προσωπικού του Υπουργείου Τύπου και Μέσων Μαζι¬ 
κής Ενημέρωσης, μονίμου και με σύμβαση Ιδιωτικού Δι¬ 
καίου, καθώς και μετακίνησης του προσωπικού αυτού από 
Διεύθυνση σε Διεύθυνση, εκτός από την τοποθέτηση των 
προϊσταμένων των οργανικών μονάδων που έχει δοθεί σε 
άλλο όργανο. 

2. Αποφάσεις μετατάξεων από κατηγορία σε κατηγορία 
και από κλάδο σε κλάδο όλου του μόνιμου προσωπικού 
του Υπουργείου Τύπου και Μέσων Μαζικής Ενημέρωσης, 
μετά από γνωμοδότηση του Υπηρεσιακού Συμβουλίου. 

3. Πράξεις λύσης της υπαλληλικής σχέσης λόγω αποδο¬ 
χής παραίτησης, λόγω απόλυσης, και λόγω έκπτωσης για 
τις περιπτώσεις των άρθρων 257 και 249 του Υπαλληλικού 
Κώδικα (Π.Δ. 611/77). 

4. Χορήγηση άδειας για την άσκηση ιδιωτικού έργου επ’ 
αμοιβή στο μόνιμο και με σύμβαση Ιδιωτικού Δικαίου προ¬ 
σωπικό του Υπουργείου Τύπου και Μέσων Μαζικής Ενη¬ 
μέρωσης, μετά από γνωμοδότηση του Υπηρεσιακού Συμ¬ 
βουλίου. 

5. Χορήγηση των πόσης φύσεως αδειών με ή χωρίς απο¬ 
δοχές όλου του προσωπικού του Υπουργείου Τύπου και 
Μέσων Μαζικής Ενημέρωσης συμπεριλαμβανομένων και 
των εκπαιδευτικών αδειών, εκτός των αναρρωτικών 
αδειών και των αδειών κύησης και λοχείας. 

Η χορήγηση των πόσης φύσεως αδειών με ή χωρίς απο¬ 
δοχές του Γενικού Διευθυντή καθώς και των Προϊσταμέ¬ 
νων των Γραφείων Τύπου Εξωτερικού ασκείται από τον 
Γ ενικό Γ ραμματέα. 

6. Πράξεις διορισμού ή πρόσληψης όλου του προσωπι¬ 
κού του Υπουργείου Τύπου και Μέσων Μαζικής Ενημέρω¬ 
σης, πλην των αποφάσεων πρόσληψης του προσωπικού 
με σύμβαση Ιδιωτικού Δικαίου, αρμοδιότητα η οποία 
ασκείται από τον Γ ενικό Γ ραμματέα. 

7. Λύση της σύμβασης εργασίας του προσωπικού με 
σχέση εργασίας Ιδιωτικού Δικαίου του Υπουργείου Τύπου 
και Μέσων Μαζικής Ενημέρωσης λόγω αποδοχής παραί¬ 
τησης. 

8. Βεβαιώσεις για την πραγματοποίηση υπερωριακής 
εργασίας όλου του προσωπικού του Υπουργείου Τύπου 
και Μέσων Μαζικής Ενημέρωσης. 

9. Πράξεις μονιμοποίησης υπαλλήλων του Υπουργείου 
Τύπου και Μέσων Μαζικής Ενημέρωσης. 

10. Ανακοινώσεις αποφάσεων διορισμού, πρόσληψης, 
μετάθεσης, απόσπασης, απόλυσης λόγω αποδοχής πα¬ 
ραίτησης κ.λπ., όλων των υπαλλήλων. 

11. Περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως και στον 
Ημερήσιο Τύπο, καθώς και εντολές δημοσίευσης στην 
Εφημερίδα της Κυβερνήσεως Προεδρικών Διαταγμάτων 
και λοιπών πράξεων. 

12. Πράξεις με τις οποίες παρέχονται εγκρίσεις για τις 
υπηρεσιακές μετακινήσεις, εκτός έδρας, με δικαίωμα 
αποζημίωσης των πολιτικών υπαλλήλων, πέραν από τις 
ημέρες που καθορίζονται με την 12455/7.11.84 από¬ 
φαση του Υπουργού Προεδρίας της Κυβέρνησης. 

13. Εντολές για μετακίνηση, εκτός έδρας, για εκτέλεση 
υπηρεσίας στο εσωτερικό των υπαλλήλων του Υπουρ¬ 
γείου Τύπου και Μέσων Μαζικής Ενημέρωσης, με οποια¬ 
δήποτε σχέση εργασίας, μετά από έγκριση του Γενικού 
Γ ραμματέα. 


14. Προκήρυξη πλήρωσης θέσεων μόνιμου και με σύμ¬ 
βαση Ιδιωτικού Δικαίου προσωπικού του Υπουργείου Τύ¬ 
που και Μέσων Μαζικής Ενημέρωσης. 

15. Έγγραφα προς το Υπουργείο Εξωτερικών για έκ¬ 
δοση ή θεώρηση υπηρεσιακών διαβατηρίων των υπαλλή¬ 
λων του Υπουργείου Τύπου και Μέσων Μαζικής Ενημέρω¬ 
σης. 

16. Επικύρωση των αντιγράφων των εγγράφων διαβαθ¬ 
μισμένης αλληλογραφίας. 

17. Έγγραφα με τα οποία διαβιβάζονται δικαιολογητικά 
συνταξιοδότησης όλων των υπαλλήλων. 

18. Έγγραφα για την συγκέντρωση στοιχείων προς με¬ 
λέτη και κατάρτιση προγραμμάτων σε αντικείμενα οργά¬ 
νωσης και εκπαίδευσης. 

19. Προτάσεις για εγγραφή προβλέψεων θέσεων προ¬ 
σωπικού. 

20. Απόφαση ορισμού εκκαθαριστή αποδοχών για την 
εκκαθάριση των μισθών επιμισθίων και μισθωμάτων του 
Υπουργείου Τύπου και Μέσων Μαζικής Ενημέρωσης. 

Αρθρο 6 

Στον Προϊστάμενο της Διεύθυνσης Οικονομικών Υπη¬ 
ρεσιών ή το νόμιμο Αναπληρωτή του πέρα από τα αναφε¬ 
ρόμενα στο άρθρο 3: 

1. Πιστοποιητικά ή βεβαιώσεις για τη μισθολογική κατά¬ 
σταση των υπαλλήλων και γενικά πιστοποιητικά και βεβαι¬ 
ώσεις για θέματα που είναι δυνατόν να βεβαιωθούν από 
στοιχεία που τηρούνται στην Υπηρεσία. 

2. Αποφάσεις έγκρισης για να ακολουθηθεί η διαδικα¬ 
σία της απευθείας ανάθεσης και συμβάσεων, καθώς και 
κάθε σχετική με το θέμα απόφαση για τις περιπτώσεις που 
η σχετική δαπάνη είναι από 1.000.001 μέχρι 5.000.000 
δραχμές. 

3. Αποφάσεις και εντολές που αφορούν δαπάνες, 
εγκρίσεις, κατανομή χρηματοδήσεων Δημοσίων Επενδύ¬ 
σεων, προκηρύξεις τακτικών δημοσίων διαγωνισμών, προ¬ 
χείρων ή δι’ απευθείας αναθέσεων, αποφάσεις κατακύ- 
ρωσης αποτελεσμάτων διαγωνισμών και συμβάσεις, κα¬ 
θώς και κάθε σχετική δαπάνη από του ποσού του 
1.000.001 μέχρι του ποσού των 5.000.000 δραχμών. 

4. Αποφάσεις ορισμού υπολόγων χρηματικών ενταλμά¬ 
των προπληρωμής μέχρι του ποσού των 5.000.000 δραχ¬ 
μών. 

5. Εντολές προς τους υπολόγους για την καταβολή δα¬ 
πανών από τα χρηματικά εντάλματα προπληρωμής που 
έχουν εκδοθεί στο όνομά τους από του ποσού του 
1.000.001 μέχρι 5.000.000 δραχμών για κάθε περί¬ 
πτωση. 

6. Προτάσεις στο Γενικό Λογιστήριο του Κράτους για 
αυξομείωση των πιστώσεων του τακτικού προϋπολογι¬ 
σμού, εγγραφή πιστώσεων από το αποθεματικό, από του 
ποσού του 1.000.001 δραχμών μέχρι του ποσού των 
5.000.000 δραχμών. 

7. Πράξεις θεώρησης των καταστάσεων, εκκαθάρισης 
των δαπανών καθώς και τα σχετικά διαβιβαστικά έγγραφα 
από του ποσού του 1.000.001 μέχρι του ποσού των 
5.000.000 δραχμών. 

8. Προτάσεις μεταφοράς πίστωσης από έναν κωδικό 
αριθμό σε άλλο κωδικό αριθμό των φορέων του Υπουρ¬ 
γείου Τύπου *αι Μέσων Μαζικής Ενημέρωσης ή άλλων 
Υπουργείων καθώς και αναλήψεις πιστώσεων από του πο¬ 
σού του 1.000.001 δραχμών μέχρι του ποσού των 
5.000.000 δραχμών. 

Αρθρο 7 

Στον Προϊστάμενο της Διεύθυνσης Εποπτειας Μ.Μ.Ε. ή 
το νόμιμο Αναπληρωτή του πέρα από τα ανεφερόμενα στο 
άρθρο 3: 

1. Άσκηση εποπτειας και ελέγχου στα δημόσια θεά¬ 
ματα και ακροάματα. 

2. Την κατά νόμο χορήγηση αδειών προβολής κινηματο¬ 
γραφικών ταινιών, τρέϋλερς, σεναρίων κινηματογραφικών 
ταινιών και μουσικών τεμαχίων. 

Άρθρο 8 

Αποφάσεις και εντολές που αφορούν δαπάνες άνω του 
1.000.000 δραχμών απαιτείται να έχουν προέγκριση του 
Γενικού Γραμματέα. 

Άρθρο 9 

Στους καθ’ ύλην Προϊσταμένους των Τμημάτων ή τους 
νόμιμους Αναπληρωτές τους: 

1. Πράξεις προαγωγής των μονίμων υπαλλήλων του 
Υπουργείου Τύπου και Μέσων Μαζικής Ενημέρωσης. 

2. Αποφάσεις αλλαγής κλιμακίου των υπαλλήλων του 
Υπουργείου Τύπου και Μέσων Μαζικής Ενημέρωσης κατά 
τις διατάξεις του Ν. 1505/84, όπως ισχύει. 

3. Απαντήσεις σε αιτήματα υπαλλήλων, σχετικά με την 
υπηρεσιακή τους κατάσταση. 

4. Πράξεις που αναφέρονται στη μισθολογική κατά¬ 
σταση και εξέλιξη του προσωπικού με σχέση εργασίας Ιδι¬ 
ωτικού Δικαίου του Υπουργείου Τύπου και Μέσων Μαζι¬ 
κής Ενημέρωσης. 

5. Αποφάσεις χορήγησης αδειών κύησης ή λοχείας 
στους υπαλλήλους με οποιαδήποτε σχέση εργασίας (μονί¬ 
μους - με σύμβαση ιδιωτικού δικαίου). 

6. Αποφάσεις χορήγησης αναρρωτικών αδειών σε 
όλους τους υπαλλήλους, έγγραφα παραπομπής των υπαλ¬ 
λήλων για υγειονομική εξέταση καθώς και αποφάσεις δι- 
καιολόγησης αποχής από τα υπηρεσιακά καθήκοντα για 
λόγους ασθένειας με αποδοχές ή χωρίς αποδοχές των 
υπαλλήλων του Υπουργείου Τύπου και Μέσων Μαζικής 
Ενημέρωσης. 

7. Αποφάσεις προσαύξησης του μισθού των υπαλλήλων 
με τα επιδόματα χρόνου υπηρεσίας, σπουδών και λοιπά 
επιδόματα. 

8. θεωρήσεις των βιβλιαρίων νοσηλείας των υπαλλήλων 
και των μελών των οικογενειών τους, καθώς και κάθε σχε¬ 
τικό με αυτά έγγραφο. 

9. Πράξεις με τις οποίες τίθενται έγγραφα στο αρχείο. 

10. Πιστοποιητικά ή βεβαιώσεις για την υπηρεσιακή κα¬ 
τάσταση των υπαλλήλων και γενικά πιστοποιητικά και βε¬ 
βαιώσεις για νόμιμη χρήση σε θέματα που δύνανται να βε¬ 
βαιωθούν σύμφωνα με το νόμο από τα στοιχεία που τηρού¬ 
νται στην Υπηρεσία. 

11. Έγγραφα με τα οποία διαβιβάζονται προς επίδοση 
διάφορα έγγραφα ή δικόγραφα καθώς και εκείνα με τα 
οποία επιστρέφονται ή αναζητούνται αλληλογραφίες, σε 
θέματα αρμοδιότητάς τους. 

12. Αποφάσεις έγκρισης για να ακολουθηθεί η διαδικα¬ 
σία της απευθείας ανάθεσης και αποφάσεις απευθείας 
ανάθεσης και συμβάσεων καθώς και κάθε σχετική με το 
θέμα απόφαση, για τις περιπτώσεις που η σχετική δαπάνη 
δεν υπερβαίνει το ποσό των 1.000.000 δραχμών. 

13. Αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων δημοσίων επεν¬ 
δύσεων, προκηρύξεις τακτικών δημοσίων διαγωνισμών, 
αποφάσεις κατακύρωσης αποτελεσμάτων διαγωνισμών 
και συμβάσεις, καθώς και κάθε σχετική με το θέμα από¬ 
φαση, στις περιπτώσεις που η σχετική δαπάνη δεν υπερ¬ 
βαίνει το ποσό του 1.000.000 δραχμών. 


14. Εντολές προς την Τράπεζα της Ελλάδος, για την έκ¬ 
δοση επιταγών ή εντολών σε συνάλλαγμα. 

15. Εξουσιοδοτήσεις προς το Ταμείο Πληρωμών Αθη¬ 
νών για την εξόφληση ή είσπραξη χρηματικών ενταλμάτων 
που αφορούν δαπάνες των Υπηρεσιών Εσωτερικού ή Εξω¬ 
τερικού του Υπουργείου Τύπου και Μέσων Μαζικής Ενη¬ 
μέρωσης. 

16. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

17. Έγγραφα με τα οποία αναζητούνται από τα Ασφαλι¬ 
στικά Ταμεία των υπαλλήλων κρατήσεις αποδοχών και ει¬ 
σφορές που έχουν καταβληθεί αχρεωστήτως. 

18. Εντολές προς τους υπολόγους για την καταβολή δα- 
,πανών από τα χρηματικά εντάλματα προπληρωμής που 
έχουν εκδοθεί στο όνομά τους μέχρι του ποσού του 
1.000.000 δραχμών για κάθε περίπτωση. 

19. Πράξεις θεώρησης των καταστάσεων εκκαθάρισης 
όλων των δαπανών καθώς και τα σχετικά διαβιβαστικά και 
λοιπά έγγραφα μέχρι του ποσού του 1.000.000 δραχμών 
για κάθε περίπτωση. 

20. Προβλέψεις πιστώσεων που θα δαπανηθούν κάθε 
μήνα. 

21. Εντολές χορήγησης υλικού για τις ανάγκες της Υπη¬ 
ρεσίας. 

22. Προτάξεις στο Γ.Λ.Κ. για αυξομείωση των πιστώ¬ 
σεων του τακτικού προϋπολογισμού μέχρι του ποσού του 
1.000.000 δραχμών. 

23. Προτάσεις μεταφοράς πίστωσης από ένα κωδικό 
αριθμό σε άλλο κωδικό αριθμό των φορέων του Υπουρ¬ 
γείου Τύπου και Μέσων Μαζικής Ενημέρωσης ή άλλων 
Υπουργείων καθώς και αναλήψεις πιστώσεων μέχρι του 
ποσού του 1.000.000 δραχμών. 

24. Ειδικότερα στον Προϊστάμενο του Τμήματος Γραμ- 
ματείας και Διεκπεραίωσης της Διεύθυνσης Διοίκησης ή 
το νόμιμο Αναπληρωτή του, μεταβιβάζουμε την αρμοδιό¬ 
τητα επικύρωσης των αντιγράφων, των εγγράφων, καθώς 
και την επικύρωση του γνησίου της υπογραφής των υπαλ¬ 
λήλων και των πολικών. 

Άρθρο 10 

Ορίζουμε: 

1. Τα έγγραφα που υπογράφονται από τον Γ ενικό Διευ¬ 
θυντή και τους Προϊσταμένους των οργανικών μονάδων να 
ευρίσκονται στο πλαίσιο της πολιτικής που καθορίζεται 
από την κυβέρνηση και να κοινοποιούνται σε αντίγραφο 
στο Γραφείο του Υπουργού, του Υφυπουργού και του Γε¬ 
νικού Γραμματέα. 

2. Τα έγγραφα που υπογράφονται από τον Γ ενικό Γ ραμ¬ 
ματέα να κοινοποιούνται στο Γραφείο του Υπουργού και 
του Υφυπουργού. 

3. Σε περίπτωση έλλειψης, απουσίας ή κωλύματος για 
οποιοδήποτε λόγο του Γ ενικού Διευθυντή οι αρμοδιότη- 
τές του ασκούνται από τον Γενικό Γραμματέα. 

4. Έγγραφα που αναφέρονται σε γενικότερης σημασίας 
θέματα, τα οποία άπτονται της κυβερνητικής πολιτικής, 
υπογράφονται από τον Υπουργό ή με εντολή του από το 
Γενικό Γραμματέα. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

* Αθήνα, 25 Ιουλίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

